Hamon di tebdert-agi, yebɣa ad d-yini d akken ameskar mi ara yefren iwudam iwatan aḍris-ines, yessefk ad ten-id-yesban amzun akken d imdanen yettidiriren di tillawt, ilaq ad sɛun ṛṛuḥ swayes ara d asen-iḥalfu umeɣri. Annect-a yettili-d s uglam n tfekka-ines (amek iga), d llebsa yettlusu, ternuḍ ɣer-s ayen akk yeqqnen ɣer tnefsit d tikli-ines (axemmem, ṭṭbiɛa, lahdur, iḥulfan, lebɣi…).